Document ID: 32014D0732

KOMISIJOS ĮGYVENDINIMO SPRENDIMAS
2014 m. spalio 20 d.
kuriuo dėl Bulgarijos, Estijos, Kroatijos, Latvijos, Liuksemburgo, Vengrijos, Maltos, Portugalijos ir Slovakijos padėties, susijusios su GSE, iš dalies keičiamas Sprendimas 2007/453/EB
(pranešta dokumentu Nr. C(2014) 7516)
(Tekstas svarbus EEE)
(2014/732/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2001 m. gegužės 22 d. Europos Parlamento ir Tarybos reglamentą (EB) Nr. 999/2001, nustatantį tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles (1), ypač į jo 5 straipsnio 2 dalies trečią pastraipą,
kadangi:
(1)
Reglamente (EB) Nr. 999/2001 nustatyta, kad valstybių narių, trečiųjų šalių arba jų regionų (toliau - šalys arba regionai) padėtis, susijusi su galvijų spongiformine encefalopatija (GSE), nustatoma priskiriant ją prie vienos iš trijų GSE rizikos kategorijų, kaip antai nedidelė GSE rizika, kontroliuojama GSE rizika ir nenustatyta GSE rizika;
(2)
Komisijos sprendimo 2007/453/EB (2) priede šalys arba regionai suskirstyti pagal jų GSE padėtį;
(3)
Pasaulinė gyvūnų sveikatos organizacija (toliau - OIE) atlieka pagrindinį vaidmenį šalis arba regionus skirstant į kategorijas pagal jų GSE riziką. Sprendimo 2007/453/EB priede pateikiamame sąraše atsižvelgiama į 2013 m. gegužės mėn. OIE priimtą Rezoliuciją Nr. 20 dėl valstybių narių galvijų spongiforminės encefalopatijos rizikos pripažinimo;
(4)
2014 m. gegužės mėn. OIE priėmė Rezoliuciją Nr. 18 dėl valstybių narių galvijų spongiforminės encefalopatijos rizikos pripažinimo (3). Be valstybių narių, kurios jau įtrauktos į Sprendimo 2007/453/EB priedo sąrašą, šioje rezoliucijoje pripažinta, kad Bulgarijoje, Estijoje, Kroatijoje, Latvijoje, Liuksemburge, Vengrijoje, Maltoje, Portugalijoje, Rumunijoje ir Slovakijoje GSE rizika yra nedidelė;
(5)
2014 m. birželio mėn. OIE, gavusi OIE Rumunijos atstovo ataskaitą apie Rumunijoje nustatytą GSE atvejį, nuo 2014 m. birželio 27 d. sustabdė (4) Rumunijos nedidelės GSE rizikos statuso galiojimą;
(6)
todėl Sprendimo 2007/453/EB priedo sąrašas turėtų būti iš dalies pakeistas, siekiant jį suderinti su 2014 m. gegužės mėn. OIE priimta Rezoliucija Nr. 18 ir atsižvelgti į vėlesnį OIE sprendimą sustabdyti Rumunijos nedidelės GSE rizikos statuso galiojimą;
(7)
todėl Sprendimas 2007/453/EB turėtų būti atitinkamai iš dalies pakeistas;
(8)
šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2007/453/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje 2014 m. spalio 20 d.

Labels: 18
6